Samsung Galaxy M60 की वीडियो हुई लीक, 48MP + 16MP रियर कैमरे की मिली जानकारी | 91Mobiles Hindi
Home न्यूज Samsung Galaxy M60 की वीडियो हुई लीक, 48MP + 16MP रियर कैमरे...
91मोबाइल्स ने हाल ही में एक्सक्सूसिव जानकारी दी थी कि कंपनी अपनी गैलेक्सी एम सीरीज़ के नए डिवाईस Galaxy M30s पर काम कर रही है और इस फोन को निर्माण इंडियन फैक्ट्री में शुरू भी हो चुका है। इस खबर के साथ ही हमनें Galaxy M30s के बैक पैनल की भी फोटो शेयर की थी जिसमें डुअल रियर कैमरा और रियर फिंगरप्रिंट सेंसर दिखाया गया था। वहीं आज इसी सीरीज़ के एक और स्मार्टफोन Galaxy M60 से जुड़ा लीक भी सामने आया है जिसमें फोन के बैक पैनल को दिखाया गया है।
Samsung Galaxy M60 के इस लीक में एक इंडियन यूट्यूबर ने अपने चैनल पर वीडियो शेयर की है। इस वीडियो में सैमसंग का एक स्मार्टफोन दिखाया गया है जिसका नाम Galaxy M60 बताया जा रहा है। सबसे पहले तो आपको बता दें कि 91मोबाइल्स इस वीडियो में दिख रहे फोन की पु​ष्टि नहीं करता है कि यह Samsung Galaxy M60 स्मार्टफोन ही है। वहीं दूसरी ओर वीडियो पोस्ट करने वाले यूजर ने इस फोन को Galaxy M60 स्मार्टफोन ही कहा है।
सामने आई वीडियो की बात करें तो इसके अनुसार Galaxy M60 वॉटरड्रॉप नॉच और डुअल रियर कैमरा सेटअप के साथ लॉन्च किया जाएगा। वीडियो में बताया गया है कि Galaxy M60 के बैक पैनल पर 48-मेगापिक्सल का सोनी आईएमएक्स586 प्राइमरी सेंसर दिया जाएगा जिसके साथ 16-मेगापिक्सल का दूसरा कैमरा सेंसर मौजूद रहेगा। वहीं साथ ही वीडियो में फोन के बैक पैनल पर रियर ​फिंगरप्रिंट सेंसर भी दिखाया गया है। वीडियो वाला फोन इस सीरीज़ के लेटेस्ट स्मार्टफोन Galaxy M40 से भी डाउनग्रेडेड दिख रहा है लिहाजा इस वीडियो को महज़ एक लीक के तौर पर ही देखा जा रहा है।
Galaxy M40 को 2340 × 1080 पिक्सल रेज्ल्यूशन वाली 6.3-इंच की फुलएचडी+ इनफिनिटी-ओ एमोलेड डिसप्ले पर लॉन्च किया गया है जो गोरिल्ला ग्लास 3 से प्रोटेक्टेड है। यह फोन एंडरॉयड 9 पाई आउट-आफ-द-बॉक्स आधारित सैमसंग के ही यूजर इंटरफेस वन यूआई पर पेश हुआ है जो 2गीगाहर्ट्ज़ क्लॉक स्पीड वाले आक्टा-कोर प्रोसेसर के साथ क्वालकॉम के स्नैपड्रैगन 675 चिपसेट पर रन करता है। वहीं बेहतर ग्राफिक्स और गेमिंग के लिए इस फोन में एड्रेनो 612 जीपीयू दिया गया है।
यह भी पढ़ें : Exclusive: इंडिया आ रहा है इन-डिसप्ले फिंगरप्रिंट सेंसर वाला Vivo S1, सामने आई पहली तस्वीर
Samsung Galaxy M40 डुअल सिम फोन है जो 4जी एलटीई सपोर्ट करता है। कंपनी की ओर से इस फोन को 6जीबी की रैम के साथ भारतीय बाजार में उतारा गया है। Galaxy M40 128जीबी की इंटरनल स्टोरेज सपोर्ट करता है जिसे माइक्रोएसडी कार्ड के जरिये 512जीबी तक बढ़ाया जा सकता है। बेसिक कने​क्टिविटी फीचर्स के साथ ही यह फोन अनलॉकिंग व सिक्योरिटी के लिए रियर फिंगरप्रिंट सेंसर सपोर्ट करता है। पावर बैकअप के लिए Galaxy M40 में 3,500एमएएच की बैटरी दी गई है। भारत में यह फोन 19,990 रुपये की कीमत पर उपलब्ध है।
Previous articleलॉन्च हुआ इंडिया का सबसे सस्ता 6जीबी रैम, ट्रिपल रियर कैमरा और इन-डिसप्ले फिंगरप्रिंट सेंसर वाला फोन Phantom 9
Next articleBSNL ने इन दो प्रीपेड प्लान में किया बदलाव, अब मिलेगा ज्यादा डाटा और ये लाभ
ट्रिपल रियर कैमरा और पंच होल डिजाइन के साथ आएगा Samsung...